《贺新郎 子昭见和再用韵》
元代·王结

挟策干明主。望天门、九重幽＊，周旋谁与。斗酒新丰当日事，万里风云掀举。叹碌碌、因人如许。昨日山中书来报，道鸟能歌曲花能舞。行迈远，共谁伍。临风抚掌痴儿女。问人生、几多恩怨，肝肠深阻。腐鼠饥鸢徒劳，回首＊雏何处。记千古南华妙语。夜鹤朝猿烦寄谢，坑尘容、俗态多惭汝。应笑我，谩劳苦。

作者简介：（1275—1336）元易州定兴人，字仪伯。从太史董朴受经，深研性命道德之学。成宗时充爱育黎拔力八达宿卫。后历侍武宗、仁宗朝。屡陈时政，为帝所嘉纳。顺帝初累官为翰林学士，知制诰。参修国史，拜中书左丞。有诗文集。